1. ปัจจัยความเสี่ยง

1.1 ความเสี่ยงจากการดำเนินงาน

ตามปกติธุรกิจฟอกหนังเป็นธุรกิจที่มีความยุ่งยากในเรื่องขั้นตอนการผลิต,ความไม่แน่นอนในจำนวนที่ผลิตได้,มีกลิ่นเหม็นและผลกระทบต่อสิ่งแวดล้อมจึงทำให้โรงงานฟอกหนังรายใหม่เกิดขึ้นได้ยาก
เพราะเป็นที่รังเกียจต่อชุมชนที่อยู่ใกล้ทั้งยังต้องอาศัยบุคคลากรที่มีความชำนาญเฉพาะด้านฟอกหนังจริงๆเท่านั้น
ซึ่งมีอยู่น้อยและยังต้องมีการสั่งสมประสบการณ์ด้านความชำนาญและเทคนิคการผลิตใหม่เพื่อสนองตอบกับแฟชั่นนิยมในตลาดที่ไม่เคยหยุดนิ่ง
จึงสามารถผลิตหนังให้ได้ตามมาตราฐานความต้องการของลูกค้าและยังต้องมีภาระต้นทุนควบคุมสิ่งแวดล้อมเพื่อไม่ให้เกิดความเสียหายแก่ชุมชนด้วย
ทั้งยังต้องมีเงินลงทุนในเครื่องจักรและเครื่องมือต่างๆเป็นจำนวนมากเพื่อให้มีกำลังการผลิตทัดเทียมอยู่ในระดับเดียวกับบริษัทฯที่เป็นอยู่ในปัจจุบัน

ดังนั้นปัจจุบันจึงไม่มีความวิตกกังวลในเรื่องคู่แข่งขันรายใหม่ๆที่อาจทำให้การดำเนินธุรกิจของบริษัทอยู่ในภาวะเสี่ยงได้
ส่วนความเสี่ยงในเรื่องการใช้วัสดุอื่นๆมาทดแทนผลิตภัณฑ์หนังสัตว์นั้น
เท่าที่ทราบในขณะนี้ยังไม่มีวัสดุอื่นใดมาทดแทนได้เพราะว่าคุณภาพของหนังสัตว์มีลักษณะเฉพาะตัวตามธรรมชาติ
คือมีความยืดหยุ่นของหนังแท้ ความนุ่มนวล คงทนกว่า ให้ความรู้สึกมีค่า โอ่อ่า และมีรสนิยมสูง
ซึ่งเป็นการยากที่จะมีวัสดุเทียมใดๆมาทดแทนคุณสมบัติดังกล่าวได้ครบถ้วนจึงไม่น่าเป็นห่วงในเรื่องนี้มากนัก

ในเรื่องสถานะการด้านตลาดในขณะนี้ยังไม่น่าเป็นห่วง
เนื่องจากความต้องการใช้ผลิตภัณฑ์หนังยังมีความต้องการอย่างต่อเนื่องหลังจากการฟื้นตัวทางเศรษฐกิจเมื่อปีก่อนประกอบกับมีโรงงานฟอกหนังเกิดใหม่น้อยรายในประเทศอินโดนีเซีย
ซึ่งยังคงต้องใช้เวลาอีกนานในการพัฒนาจนเป็นคู่แข่งขันของบริษัทฯ
ได้ในทางตรงกันข้ามมีแนวโน้มว่าผู้ผลิตรายเก่าจะล้มหายตายจากไปเสียมากกว่าเนื่องจากต้องอาศัยปัจจัยต่างๆที่กล่าวมาข้างต้นซึ่งเป็นเรื่องยุ่งยากจนไม่น่าจะมีคู่แข่งขันรายใหม่ๆเกิดขึ้นหรือหากมีก็คงน้อยรายนอกจากนี้ราคาหนังดิบมีความผันผวนโดยเฉพาะในปีนี้มีราคาสูงมาก

ตามปกติธุรกิจโรงงานฟอกหนังจำเป็นต้องรักษาคุณภาพของสินค้าและกระบวนการผลิตให้อยู่ในระดับมาตรฐานตามที่กำหนดไว้กับลูกค้า
บริษัทฯ
จึงมุ่งเน้นในเรื่องของการพัฒนาการฟอกหนังให้อยู่ในระดับคุณภาพสูงจนถึงขั้นว่าศิลปะการฟอกหนัง
การที่จะเกิดการพัฒนาดังกล่าวได้นั้นต้องมีปัจจัยที่สำคัญคือการสร้างบุคคลากรที่มีความชำนาญหรือทักษะในการฟอกหนังให้ออกมามีคุณภาพดีและหนังสวยเป็นที่พอใจของลูกค้า
ซึ่งเป็นเรื่องสำคัญมากเพราะการสร้างบุคคลากรดังกล่าวให้เกิดความเชี่ยวชาญถึงขั้นศิลปะได้นั้นไม่ได้ใช้ระยะเวลาสั้นๆ
ต้องอาศัยการสั่งสมประสบการณ์มาเป็นระยะเวลานานหลายๆ ปีจึงจะได้สัก 1
คนเมื่อได้บุคคลากรที่มีความเชี่ยวชาญแล้วก็จำเป็นต้องถ่ายทอดความชำนาญดังกล่าวให้กับบุคคลอื่น ๆ
ต่อไปอย่างต่อเนื่องซึ่งบริษัทฯ ต้องถือเป็นนโยบายที่สำคัญของบริษัท
พร้อมกันนี้ยังต้องกำหนดวิธีปฏิบัติในการถ่ายทอดทักษะความชำนาญให้เกิดความชัดเจนเพื่อให้เกิดผลเป็นรูปธรรมที่วัดได้

1.2 ความเสี่ยงจากอัตราดอกเบี้ย

ความเสี่ยงด้านอัตราดอกเบี้ยเกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อการดำเนินงานและกระแสเงินสดของบริษัทฯ โดยบริษัทฯ มีสินทรัพย์
และหนี้สินที่มีความเสี่ยงจากอัตราดอกเบี้ยดังนี้

  จำนวนเงิน อัตราดอกเบี้ยต่อปี

+-----------------+------------+------------+------------+------------+
|                 | 31 ธันวาคม  | 31 ธันวาคม  | 31 ธันวาคม  | 31 ธันวาคม  |
|                 | 2553       | 2552       | 2553       | 2552       |
+-----------------+------------+------------+------------+------------+
|                 | ล้านบาท     | ล้านบาท     | ร้อยละ      | ร้อยละ      |
+-----------------+------------+------------+------------+------------+
| เงิน             | 42.23      | 189.08     | 0.05 –     | 0.25 –     |
| ฝากธนาคารประเภท |            |            | 0.50       | 1.65       |
| ออมทรัพย์         |            |            |            |            |
+-----------------+------------+------------+------------+------------+
| เงิน             | 44.00      | 54.00      | 3.85 –     | 3.70 –     |
| ลงทุนในตราสารหนี้ที่ |            |            | 6.00       | 6.70       |
|                 |            |            |            |            |
| จะถือจนครบกำหนด  |            |            |            |            |
+-----------------+------------+------------+------------+------------+
| เจ้าหนี้ทรัสต์รีซีท    | 53.23      | 4.47       | 6.125 –    | -          |
|                 |            |            | 7.00       |            |
+-----------------+------------+------------+------------+------------+

1.3 ความเสี่ยงด้านการให้สินเชื่อ

บริษัทฯ ไม่มีความเสี่ยงที่เป็นสาระสำคัญจากการให้สินเชื่อที่เกี่ยวเนื่องกับลูกหนี้การค้า

เนื่องจากบริษัทฯ มีการขายสินค้าต่างประเทศ ซึ่งเป็นการขายโดยการเปิด L/C
หรือให้ลูกค้าจ่ายเงิน

ล่วงหน้าค่าสินค้า ส่วนการขายในประเทศเป็นการขายให้กับบริษัทที่มีความมั่นคงทางการเงิน มี

ความสามารถในการชำระหนี้ดี เนื่องจากบริษัท ได้ติดต่อค้าขายกับลูกค้าเหล่านี้มานาน จึงเชื่อว่า

บริษัทฯ ไม่มีความเสี่ยงที่เป็นสาระสำคัญจากการที่ลูกหนี้จะไม่ชำระหนี้ อย่างไรก็ตาม บริษัทได้

พิจารณาตั้งค่าเผื่อหนี้สงสัยจะสูญสำหรับลูกหนี้การค้าอย่างเพียงพอแล้ว

1.4 ความเสี่ยงด้านอัตราแลกเปลี่ยน

บริษัทฯ มีความเสี่ยงด้านอัตราแลกเปลี่ยนเกี่ยวกับการซื้อวัตถุดิบ เครื่องจักร และการขาย

สินค้าเป็นเงินตราต่างประเทศ โดยบริษัทฯ มีสินทรัพย์ทางการเงิน และหนี้สินทางการเงินที่เป็น

เงินตราต่างประเทศ ดังนี้

  --------------------- ----------------- -- -------------- -- --------------- -- --------------
  สกุลเงิน                สินทรัพย์ทางการเงิน                        หนี้สินทางการเงิน      

                        ณ วันที่                ณ วันที่             ณ วันที่              ณ วันที่

                        31 ธันวาคม 2553       31 ธันวาคม 2552    31 ธันวาคม 2553     31 ธันวาคม 2552

  ยูโร                   -                    450.00            -                  -

  ปอนด์สเตอลิงอังกฤษ       235.00               -                 -                  -

  หยวนเรนมินบิ            -                    100.00            -                  -

  รูปิ                    2,601.00             3,861.00          -                  -

  ดอลล่าร์สหรัฐอเมริกา      3,620,729.81         4,002,600.53      2,373,343.47       1,060,831.68
  --------------------- ----------------- -- -------------- -- --------------- -- --------------

  ณ วันที่ 31ธันวาคม 2553 และ 2552 บริษัทฯ
  ป้องกันความเสี่ยงจากอัตราแลกเปลี่ยนเงินตราต่างประเทศที่เกิดจากการซื้อวัตถุดิบจากต่างประเทศ
  โดยการทำสัญญาซื้อเงินตราต่างประเทศล่วงหน้าดังนี้

+------------------------------------+---+----------------+-------------+
|                                    |   | ณ วันที่          | ณ วันที่       |
+------------------------------------+---+----------------+-------------+
|                                    |   | 31 ธันวาคม 2553 | 31 ธันวาคม   |
|                                    |   |                | 2552        |
+------------------------------------+---+----------------+-------------+
|   ว                                |   | 20.00 ล้านบาท   | 20.00       |
| งเงินสัญญาซื้อขายเงินตราต่างประเทศล่วงหน้า |   |                | ล้านบาท      |
+------------------------------------+---+----------------+-------------+
|   มูลค่า                             |   | 0.50           | -           |
| หนี้สินที่ทำสัญญาซื้อเงินตราต่างประเทศล่วงหน้า |   | ล้านดอ          |             |
|                                    |   | ลลาร์สหรัฐอเมริกา |             |
+------------------------------------+---+----------------+-------------+
| มูลค่าตามสัญญาซื้อเงินตราต่างประเทศ       |   | 14.85 ล้านบาท   | -           |
+------------------------------------+---+----------------+-------------+
| มูลค่ายุติธรรม                         |   | 15.12 ล้านบาท   | -           |
+------------------------------------+---+----------------+-------------+

  มูลค่ายุติธรรมของสัญญาซื้อเงินตราต่างประเทศล่วงหน้าคำนวณโดยใช้อัตราที่กำหนดโดยธนาคารคู่สัญญาเหล่านั้น
  ณ วันที่ในงบดุล